197 



Kun kendt fra Tissø, Fyn (Kjerteminde) og Jylland 

 (udbredt). Juni— Juli. 



8. T. campéstris L. (scutellåris Fabr.). Hunnen: 

 Sort; Følehornenes Underside brun, Clypeus, Overlæben, 

 Kindbakkernes Rod, den indre Øjerand og en Plet foroven 

 paa Tindingerne, Scutellum og sædvanlig ogsaa Pronotums 

 Bagrand hvid. Bagkroppens 3 eller 4 mellemste Led røde, 

 ofte med sort Midtstribe. Benene røde med sort Rod og 

 ofte sorte Baglaar. Hannen: Sort; Hovedet hvidt tegnet, 

 Scutellum og Pronotums Bagrand ofte hvide; Bagkroppen 

 brunlig, mørkere mod Rod og Spids. Benene rødlige, 

 de bageste mer eller mindre brunlige. Hofter og Hofte- 

 ringe sorte, ofte hvidtegnede. L. 9 — 1 1 mm. 



Larven er graahvid med en brun Midtstribe, til hver 

 Side for denne en lysebrun Pletlinie, derpaa en smal brun 

 Pletstribe og en skarpt begrænset bred, dybt brun Side- 

 stribe, hvori en Skraarække af 3—4 hvide Vortepletter paa 

 hvert Led. Over Benenes Rod en brun Længdeskygge 

 paa hvert Led. Hovedet, der i Hvilen danner en spids 

 Vinkel med den øvrige Krop, er skinnende lysebrunt. 

 Kroppens Striber fortsætter sig paa Hovedet. Lever paa 

 Anthriscus silvestre, Årtemisia compestris og paa Græsser. 

 Ved Berøring ruller den sig kredsformet sammen og 

 lader sig falde til Jorden. 



Temmelig almindelig. Juni— Juli. 



9. T. excisa Th. Hunnen: Sort; Clypeus i hvert 

 Fald delvis, Overlæben, Kindbakkernes Rod, den indre 

 Øjerand og en Plet foroven paa Tindingerne, Pronotums 

 Bagrand, Vingeskællene og sædvanlig ogsaa Scutellum 

 hvide eller bleggule. Følehornenes Underside brun. Bag- 

 kroppens 3.-6. Led røde, ofte med sort Midtlinie og lige- 

 ledes ofte den omslaaede Rand af Rygleddet med en sort 

 Længdestribe. Benene røde med Hofter, Hofteringe og 

 Mellemfødder sorte. Hannen ligner Hunnen, kun er 

 Bagkroppen sort eller brun og kun Siderandene af de 

 mellemste Bagkropsleds Rygdele og Bugsiden for største 

 Delen brunrøde, den sidste med 2 sorte Længdestriber. 

 L. 9 mm. 



